یئنی زئلاندیانین کرایست‌چرچ شهرینده کی  النور و لیندود مسجیدلرینده 50 نفری قتله یئتیرن، 50 نفری ده یارالایان تئررورچو برنتون تاررانتین 50 موختلیف جینایته و 39 جینایته تشببوسه گؤره موحاکیمه اولوناجاغی بیلدیریلدی.
یئنی زئلاندیا پولیسیندن وئریلن یازیلی معلوماتدا 5 آوریل، جمه گونو کرایست چرچ عالی محکمه‌سینده کئچیریلمه‌سی گؤزلنیلن ایجلاسدا ترور هوجومونا گؤره حبس اولونان شخصین، 50 جینایت و 39 قتل جهدینه گؤره تقصیرلندیریله جگی بیلدیریلیر.
اؤلکه‌نین ان یوکسک سویه‌لی قورونماسی اولان اوکلند حبس‌خاناسینداکی بیر نفرلیک حجره ده ساخلانیلان ترورچو برنتون تاررانتین صاباحکی ایجلاسدا کامئرا باغلانتی‌سی ایله ایشتیراکی گؤزلنیلیر.
دیگر طرف‌دن، محکمه زامانی مئدیا نماینده‌لری محکمه سالونونا گیره بیله‌جک‌لر. لاکین 12 مئدیا اورقانی‌نین سس، گؤرونتو و فوتوشکیل چکیلمه‌سی ایله باغلی مراجعتی محکمه حاکمی طرفیندن رد ائدیلیب.
بیر داها خاطیرلاداق کی، یئنی زئلاندیانین کرایست چرچ  شهرینده کی النور و لیندود مسجیدلرینه 15 مارس، جمعه گونو کئچیریلن ترور هوجوموندا آرا‌لاریندا قادین و اوشاق‌لارین دا اولدوغو 50 نفر هلاک اولوب، 50 نفر یارالانیب.
